Upplýsingar til húseigenda - frágangur ljósleiðaralagna Mikilvægt er að ganga rétt frá ljósleiðaralögnum strax í upphafi . Með því er tryggt að húseigandi fær bestu gæði á sína tengingu og auðvelt er að skipta um þjónustuaðila sé þess óskað . Reglur um frágang innanhússlagna ljósleiðaralagna Innanhússlagnir eru tengingar frá inntaki að búnaði notanda og eru þær lagnir á ábyrgð húseiganda samkvæmt Póst - og fjarskiptastofnun ( PFS ) . Reglur um innanhússlagnir snúa að frágangi fjarskiptalagna í inntaki . Ef innanhússlögn er ekki rétt frágengin í upphafi getur verið erfitt og kostnaðarsamt fyrir húseiganda að skipta um fjarskiptafyrirtæki , og þá getur óvandaður frágangur haft áhrif á gæði þjónustunnar . Starfsmenn og samstarfsaðilar Mílu sem vinna við innanhússlagnir fyrir hönd fyrirtækisins sitja ítarleg námskeið í frágangi á ljósleiðara sem byggja á reglum PFS og ÍST 151 staðlinum . Myndin hér til hliðar sýnir fyrirmyndar frágang innanhússlagna . Innanhússlögnin tengist inntakskassanum með endatengjum og er því auðvelt að færa lögnina á milli fjarskiptafyrirtækja sé þess óskað . Tengilisti getur verið hilla eða listi í húskassa . Réttur frágangur og einfaldleiki Myndin hér til hliðar sýnir réttan frágang á fjarskiptalögnum . Bræðisuða Þegar notuð er svokölluð bræðisuða , þar sem inntaksstrengur er soðinn fastur við innanhússlögn þá getur það verið mikið flækjustig að færa notanda á milli fjarskiptafyrirtækja . Þá þarf að klippa á þráðinn og draga innanhússtreng út úr kassanum og bræðisjóða við streng hins aðilans til að komast í samband . Við þessa aðgerð styttist innanhússlögnin í hvert skipti sem skipt er um fjarskiptafyrirtæki og verður á endanum of stutt og ónothæf til tengingar .